1. műszaki leírás
Várdomb Településrendezési tervének i. számú módosításához
(Mke-2 jelű kertes mezőgazdasági terület építési előírásainak módosítása)
I. Településfejlesztési döntés
Várdomb község Önkormányzatának Képviselő-testülete 15/2012./II.15./ ÖK. számú határozatában úgy döntött, hogy Településrendezési tervét módosítja a szőlőhegyen található kertes mezőgazdasági területek építési előírásai tekintetében, valamint a helyi építési előírásait aktualizálja a magasabb szintű jogszabályok előírásainak figyelembe vételével.
II. Előzmények
Településfejlesztési koncepció – elfogadva 48/2002./XI.28./ ÖK.  határozattal
Településszerkezeti terv - elfogadva 54/2006. (XI. 15.) Kt határozattal
Helyi Építési Szabályzat – jóváhagyva 12/2007. (XI. 30.) Kt rendelettel

III. A módosítás általános célja, rövid leírása
Mke-2 jelű kertes mezőgazdasági terület építési előírásainak módosítása
A módosítás célja, hogy a Várdombhoz tartozó egykori zártkerti telkek Mk-2 jelű kertes mezőgazdasági övezetbe sorolt területein birtokközpontok is kialakíthatóak legyenek, továbbá a borászathoz kapcsolódó vendéglátás és szálláshely-szolgáltatás létesítményei is elhelyezhetők legyenek. Ennek érdekében a helyi területi védelemre és a tájképvédelmi övezetre vonatkozó előírások is kis mértékben módosításra kerülnek.
Lf-4 építési övezet építési előírásainak módosítása
A település központjában lévő, már az alap rendezési tervben Lf-4 építési övezetbe sorolt területen lehetőség nyílik a hosszú telkek megosztására, és így a meglévő, közművesített és kiépített lakóutca előnyeit kihasználva, olcsó közművesített építési telkek kialakítására. Azonban a kialakult – az előírásnál keskenyebb - telekszélességek szükségessé teszik a kialakítható telekszélességek és telekméretek csökkentését.

A helyi építési szabályzat aktualizálása
A tervezés során átdolgozásra kerül a 2007-ben elfogadott alaprendelet, az az óta módosított magasabb szintű jogszabályok előírásainak megfelelően. (37/2007. ÖTM rendelet, Országos Területrendezési tervről szóló törvény, OTÉK, Étv stb.)

A tervmódosítás során nem kerül változtatásra a Településszerkezeti terv, illetve annak leíró része, valamint a Helyi Építési Szabályzat mellékletét képező Szabályozási terv.

 2012. április 20.

Deák Varga Dénes
Simon Csaba

vezető tervező
polgármester

Munkaszám: 2933/2012.

Várdomb község Önkormányzata Képviselő-testületének

14/2012.(XII.01.)  számú önkormányzati rendelete

Várdomb község helyi építési szabályozásáról szóló

12/2007. (XI. 30.) Kt. számú rendeletének (továbbiakban R.) módosításáról

Várdomb község Önkormányzatának Képviselőtestülete a helyi önkormányzatokról szóló 1990. évi LXV. törvény 16.§. (1) bekezdésének, valamint az Épített környezet alakításáról és védelméről szóló 1997. évi LXXVIII. törvény 7.§. (3) bekezdés c) pontjában meghatározott felhatalmazásával élve, az Épített környezet alakításáról és védelméről szóló 1997. évi LXXVIII. törvény 7.§. (3) bekezdés c) pontjában meghatározott feladatkörében eljárva, az Épített környezet alakításáról és védelméről szóló 1997. évi LXXVIII. törvény 9.§. (6) bekezdésében biztosított véleményezési jogkörében eljáró Baranya Megyei Kormányhivatal Építésügyi Hivatal Állami Főépítész véleményének kikérésével, valamint az országos településrendezési és építési követelményekről szóló 253/1997. (XII. 20.) Kormányrendelet 5.§ (1) bekezdésében biztosított véleményezési jogkörében eljáró Baranya Megyei Kormányhivatal Állami Főépítész, Közép-dunántúli Környezetvédelmi, Természetvédelmi és Vízügyi Felügyelőség, Tolna Megyei Katasztrófavédelmi Igazgatóság, Nemzeti Média és Hírközlési Hatóság Hivatala, Tolna Megyei Önkormányzati Hivatal Megyei Főépítész, Duna-Dráva Nemzeti Park Igazgatóság, Baranya Megyei Kormányhivatal Kulturális Örökségvédelmi Irodája, Baranya Megyei Kormányhivatal Erdészeti Igazgatósága,  Tolna Megyei Kormányhivatal Népegészségügyi Szakigazgatási Szerv, Közép-dunántúli Vízügyi Igazgatóság Szekszárdi Szakaszmérnöksége, Tolna Megyei Kormányhivatal Földhivatala, Tolna Megyei Kormányhivatal Közlekedési Felügyelősége, Tolna Megyei Kormányhivatal Növény- és Talajvédelmi Igazgatósága, Nemzeti Közlekedési Hatóság Légügyi Hivatal, Pécsi Bányakapitányság, Honvédelmi Minisztérium Hatósági Hivatala véleményének kikérésével a következőket rendeli el:
1. §

A R. 1. § (3) bekezdésének utolsó mondata hatályát veszti:

„/3/ …………..A telekhatárok az övezeti előírások betartása mellett az I. fokú építési hatóság engedélyével módosíthatók. „
2. §

A R. 3. § (3), (9) és (12) bekezdései az alábbiak szerint kerülnek módosításra:
(1) „/3/ Új épület építése csak a jogszabályban meghatározott gépjármű-várakozó és tároló-helyek biztosítása esetén lehetséges.”
(2) „/9/ Gazdasági és különleges területeken – ha a szabályozási terv ettől eltérően nem rendelkezik – az építési hely határvonala a telekhatártól mért 5 m.”
(3) „/12/ Kialakult oldalhatáron álló beépítésű területen 14 m-nél keskenyebb telken „D-E” tűzveszélyességi osztályba tartozó új épület építése és meglévő épület bővítése esetén az oldalkert legkisebb szélessége legalább az övezetben előírt építménymagasság mértékével megegyező legyen.”
3. §
A R. 4. § (3) és  bekezdése az alábbiak szerint módosul:
(1)  „/3/ Terepszint alatti építmények (pince) egy szint mélységben, a telken megengedett beépítettséget meg nem haladó kiterjedéssel létesíthetők. Kivétel ez alól az Mk-2 jelű kertes mezőgazdasági terület, ahol a megengedett 3 %-os beépítettségi érték helyett 10 % , de legfeljebb 400 m2 lehet. 
4. §

A R. 7. § (3) bekezdése az alábbiak szerint módosul.

(1) „/3/ Tájképvédelmi területen nem helyezhető el 20 m-nél magasabb, illetve 200 m2-nél nagyobb beépített alapterületű, továbbá fémlemez, vagy hullámlemez fedésű, fémlemez homlokzatú épület, kémény, valamint hulladéklerakó. Birtokközponton legfeljebb 500 m2 beépített alapterületű épület is elhelyezhető. Tájképvédelmi területen 7 métert meghaladó építménymagasságú, vagy 9 métert meghaladó homlokzatmagassággal rendelkező épület, vagy 250 m2 alapterületet meghaladó épület építése esetén a vonatkozó jogszabályok
 szerint látványterv készítendő.”
A R. 7. §-a az alábbi bekezdéssel egészül ki:
(2) „/6/ Tájképvédelmi területen birtokközpont létesítése esetén kikérhető a vonatkozó jogszabály
 szerint a települési, annak hiányában a megyei főépítész szakmai véleménye.
5. §
A R. 9. § (5) bekezdésében szereplő táblázat Lf-4 építési övezetre vonatkozó előírásai az alábbiak szerint módosulnak:

	Övezeti jel
	A telek legkisebb szélessége

(m)
	A telek legkisebb mélysége

(m)
	A telek legkisebb területe

(m2)
	A telek legnagyobb beépítettsége

(%)
	A telek legkisebb zöldfelülete

(%)
	Legnagyobb építménymagasság

(m)
	Beépítési mód

	Lf-4
	14
	35
	500
	30
	50
	5
	Oldalhatáron álló


6. §

A R. 17. § (5) bekezdése hatályát veszti.

7. §
A R. 19. § (4) bekezdése hatályát veszti.

8. §
A R. 21. § (2) és (4) bekezdései az alábbiak szerint kerülnek módosításra:

/Mk-2 jelű kertes mezőgazdasági területek szabályozása/

(1) „/2/ Az övezet területén birtokközpont kialakítható. A birtokközpont telkén a beépítettség mértéke legfeljebb 25 % lehet. A birtokközpontra vonatkozó egyéb előírásokat az OTÉK 29. §-a tartalmazza.

(2) „/4/ A területen a növénytermesztés, az állattartás és állattenyésztés, tovább az ezekkel kapcsolatos termékfeldolgozás és – tárolás építményei, illetve a borászattal kapcsolatos vendéglátás és szálláshely-szolgáltatás építményei helyezhetők el, legfeljebb 4 m építmény-magassággal, 3 %-os beépítési értékkel. A területen lakóépület szőlő, gyümölcsös és kert művelési ág esetén 3000 m2, egyéb művelési ág esetén 6000 m2 telekterület felett helyezhető el, 1,5 %-os beépítési értékkel. A különálló lakóépület építménymagassága legfeljebb 4,5 m lehet, melynek az alapterülete nem haladhatja meg a 200 m2-t.
9. §
A R. 24. § (3) bekezdése az alábbiak szerint kerül módosításra:
„/3/ Belterületbe csatolás csak a terven szereplő területfelhasználás tényleges megindítása esetén lehetséges.”
10. §
A R. 26. § (1), (2), (3), (4), (5), (7) bekezdései hatályukat vesztik.
11. §
A R. 27. § (7) bekezdése az alábbiak szerint kerül módosításra:

„/7/ A védettség törlésére a tulajdonos kérelmére, épület esetében építészmérnök, szobor esetében szobrászművész, növényállomány esetében kertészmérnök által készített szakvélemény alapján akkor kerülhet sor, ha a védett érték megtartása aránytalanul nagy terhet jelentene a tulajdonos számára, és a területen tervezett fejlesztés más módon nem valósítható meg. A törléshez ki kell kérni a települési, annak hiányában a megyei főépítész szakmai véleményét.”
12. §

A R. 30. §-a hatályát veszti.

13. §

A R. 31. § (1) bekezdése az alábbiak szerint kerül módosításra:

/Helyi védelem alatt álló területek szabályozása/
(1)  „/1/ A helyi védelem alatt álló területeken a kialakult településszerkezet (közterületi határ, telekstruktúra, beépítési vonalak és beépítési mód) megőrzendő és védendő. A telekstruktúra védelme alól kivételt képez a birtokközpont területe. A területi védelem érdekében birtokközpont úgy alakítható ki, hogy a terület – változatos használatából adódó – tagolt jellege megmaradjon.”
(2) A R. 31. § (2) bekezdése hatályát veszti.
Záró rendelkezések

14. §
(1) Jelen rendelet a kihirdetést követő napon lép hatályba.

(2) E rendeletet a képviselő-testület 2012. november 28. napi ülésén fogadta el. 

(3) Kihirdetéséről az SZMSZ előírásai szerint a jegyző gondoskodik.

Várdomb, 2012. november 30.

Simon Csaba
Nagyné Pohlon Mónika

polgármester
körjegyző

A rendelet 2012. november 30-án kihirdetésre került.


Nagyné Pohlon Mónika


körjegyző

Függelék
� Az építésügyi hatósági eljárásokról, valamint a telekalakítási és az építészeti, műszaki dokumentációk tartalmáról szóló 37/2007. (XII. 13.) ÖTM rendelet 5. sz. melléklet I.1.cd. pontja és az Országos Területrendezési Tervről szóló 2003. évi XXVI. törvény 14/A. § (3), 21. §. (2) bekezdései


� A főépítészi tevékenységről szóló 190/2009. (IX. 15.) Kormány rendelet 8. § d) pontja alapján





